pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-6-8 ส.ค. นี้ พม. ลงพื้นที่ กทม. มอบ "ถุงกำลังใจ สู้โควิด 19" กว่า 3,000 ถุง ช่วยเหลือผู้ป่วยติดเตียง เดือดร้อนจากโควิด-19
วันศุกร์ที่ 13 สิงหาคม 2564
6-8 ส.ค. นี้ พม. ลงพื้นที่ กทม. มอบ "ถุงกําลังใจ สู้โควิด 19" กว่า 3,000 ถุง  ช่วยเหลือผู้ป่วยติดเตียง เดือดร้อนจากโควิด-19
6-8 ส.ค. นี้ พม. ลงพื้นที่ กทม. มอบ "ถุงกําลังใจ สู้โควิด 19" กว่า 3,000 ถุง ช่วยเหลือผู้ป่วยติดเตียง เดือดร้อนจากโควิด-19
เมื่อวันที่ 5 ส.ค. 64เวลา 12.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้นกระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง และผู้ด้อยโอกาส ที่มีความเสี่ยงสูงที่ได้รับผลกระทบโดยตรง ทั้งนี้ กระทรวง พม. ได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดําเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดทําถุงยังชีพ จํานวน 6,796 ชุด เพื่อนําไปส่งต่อความช่วยเหลือให้ผู้ป่วยติดเตียงที่กําลังประสบปัญหาความเดือดร้อนและความยากลําบากในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุด
นางพัชรี กล่าวเพิ่มเติมว่า วันที่ 6 - 8 ส.ค. 64 กระทรวง พม. ได้เตรียมลงพื้นที่มอบถุงยังชีพ "ถุงกําลังใจ สู้โควิด 19" ซึ่งภายในถุงยังชีพประกอบด้วยเครื่องอุปโภค บริโภค และยาที่มีความจําเป็น เพื่อช่วยเหลือผู้ป่วยติดเตียงในเขตกรุงเทพมหานคร โดยในแต่ละวัน มีการแบ่งออกเป็น 8 ทีมๆ ละ 1 เขต ซึ่ง 8 ทีมจากหน่วยงานสังกัดกระทรวง พม. ได้แก่ สํานักงานปลัดกระทรวง พม. กรมพัฒนาสังคมและสวัสดิการ (พส.) กรมกิจการสตรีและสถาบันครอบครัว (สค.) กรมส่งเสริมและพัฒนาคุณภาพชีวิตคนพิการ (พก.) กรมกิจการเด็กและเยาวชน (ดย.) กรมกิจการผู้สูงอายุ (ผส.) การเคหะแห่งชาติ (กคช.) และสถาบันพัฒนาองค์กรชุมชน (องค์การมหาชน) (พอช.) สําหรับวันที่ 6 ส.ค. 64 จะลงพื้นที่ 8 เขต ได้แก่ เขตคลองเตย ธนบุรี บางกอกน้อย ภาษีเจริญ ดินแดง ลาดพร้าวสะพานสูง และหนองจอก รวมมอบถุงยังชีพ จํานวน 1,891 ถุง วันที่ 7 ส.ค. 64 จะลงพื้นที่ 8 เขต ได้แก่ เขตพระโขนง คลองสาน ตลิ่งชัน บางแค ห้วยขวาง หลักสี่ คันนายาว และคลองสามวา รวมมอบถุงยังชีพจํานวน 929 ถุง และวันที่ 8 ส.ค. 64 จะลงพื้นที่ 8 เขต ได้แก่ เขตสวนหลวง บางกอกใหญ่ ทวีวัฒนา บางบอน พญาไท ดอนเมือง ประเวศ และมีนบุรี รวมมอบถุงยังชีพ จํานวน 745 ถุง ทั้งนี้ รวมทั้ง 3 วัน จะสามารถมอบถุงยังชีพให้ผู้ป่วยติดเตียงได้ทั้งสิ้น จํานวน 3,565 ถุง นอกจากนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มีแนวคิดที่จะร่วมมือกับบริษัทไปรษณีย์ไทย จํากัด จัดส่งถุงยังชีพอีกส่วนหนึ่งแจกจ่ายไปให้ประชาชนกลุ่มเปราะบางและเป็นผู้ป่วยติดเตียง เพื่อให้ทั่วถึงและรวดเร็วที่สุด รวมทั้งลดโอกาสของการติดเชื้อของเจ้าหน้าที่ฯลงด้วย
รัฐบาลไทย-ข่าวทำเนียบรัฐบาล-“กรุงไทย” เสนอขายตราสารด้อยสิทธิ 15,000 - 20,000 ล้านบาท ดอกเบี้ย 3.25% ต่อปี เพิ่มทางเลือกให้ นักลงทุนรายใหญ่-สถาบัน
วันอังคารที่ 5 เมษายน 2565
“กรุงไทย” เสนอขายตราสารด้อยสิทธิ 15,000 - 20,000 ล้านบาท ดอกเบี้ย 3.25% ต่อปี เพิ่มทางเลือกให้ นักลงทุนรายใหญ่-สถาบัน
ธนาคารกรุงไทยเตรียมขายตราสารด้อยสิทธิเพื่อนับเป็นเงินกองทุนประเภทที่ 2 อายุ 10 ปี อัตราดอกเบี้ย 3.25% ต่อปี จ่ายดอกเบี้ยทุก 3 เดือน วงเงิน 15,000 ล้านบาท และมีตราสารสํารองไว้เสนอขายเพิ่มเติม 5,000 ล้านบาท รวมไม่เกิน 20,000 ล้านบาท
ธนาคารกรุงไทยเตรียมขายตราสารด้อยสิทธิเพื่อนับเป็นเงินกองทุนประเภทที่ 2 อายุ 10 ปี อัตราดอกเบี้ย 3.25% ต่อปี จ่ายดอกเบี้ยทุก 3 เดือน วงเงิน 15,000 ล้านบาท และมีตราสารสํารองไว้เสนอขายเพิ่มเติม 5,000 ล้านบาท รวมไม่เกิน 20,000 ล้านบาท เพื่อเสริมความแข็งแกร่งของเงินกองทุน และเพิ่มขีดความสามารถใน การแข่งขัน รองรับการขยายตัวของธุรกิจ เสนอเป็นทางเลือกให้ผู้ลงทุนสถาบัน และผู้ลงทุนรายใหญ่ เปิดจองซื้อ 7 – 11 เมษายน นี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า จากการที่ธนาคารได้รับผลตอบรับเป็นอย่างดีในการเสนอขายตราสารด้อยสิทธิเพื่อนับเป็นเงินกองทุนประเภทที่ 2 เมื่อปี 2562 ล่าสุด ธนาคารเตรียมออกตราสารด้อยสิทธิเพื่อนับเป็นเงินกองทุนประเภทที่ 2 ธนาคารกรุงไทย จํากัด (มหาชน) ครั้งที่ 1/2565 ครบกําหนดไถ่ถอนปี พ.ศ. 2575 อายุ 10 ปี วงเงิน 15,000 ล้านบาท และมีตราสารสํารองไว้เสนอขายเพิ่มเติม 5,000 ล้านบาท รวมไม่เกิน 20,000 ล้านบาท อัตราดอกเบี้ย 3.25% ต่อปี จ่ายดอกเบี้ยทุกๆ 3 เดือน โดยธนาคารมีสิทธิไถ่ถอนก่อนกําหนดได้หลังจาก 5 ปีนับจากวันที่ออกตราสาร หรือตามที่เงื่อนไขกําหนด เสนอขายแก่ผู้ลงทุนสถาบัน และ/หรือ ผู้ลงทุนรายใหญ่ ที่ทุกสาขาทั่วประเทศ สําหรับผู้ลงทุนรายใหญ่จองซื้อขั้นต่ํา 1 ล้านบาท และเพิ่มทวีคูณครั้งละ 1 แสนบาท ผู้ลงทุนสถาบันจองซื้อขั้นต่ํา 1 ล้านบาท และเพิ่มทวีคูณครั้งละ 1 หมื่นบาท เปิดจองซื้อระหว่างวันที่ 7 – 11 เมษายน 2565
การออกตราสารด้อยสิทธิเพื่อนับเป็นเงินกองทุนประเภทที่ 2 ของธนาคารในครั้งนี้ เพื่อเสริมความแข็งแกร่งของเงินกองทุน รวมถึงบริหารสภาพคล่องและใช้ในการดําเนินงานทั่วไป รองรับการขยายตัวของธุรกิจ ซึ่งตราสารดังกล่าวเป็นการเพิ่มทางเลือกในการลงทุนให้กับลูกค้า โดยตราสารเงินกองทุนชุดนี้ จะนับเป็นเงินกองทุนประเภทที่ 2 ซึ่งมีข้อกําหนดให้สามารถตัดเป็นหนี้สูญ (ทั้งจํานวนหรือบางส่วน) เมื่อทางการตัดสินใจเข้าช่วยเหลือทางการเงินแก่ผู้ออกตราสารเงินกองทุน
สําหรับฐานะการเงินของธนาคารมีความแข็งแกร่ง โดยผลการดําเนินงานปี 2564 ธนาคารและบริษัทย่อยมีกําไรสุทธิส่วนที่เป็นของธนาคารอยู่ที่ 21,588 ล้านบาท ขณะที่อัตราส่วนเงินกองทุนทั้งสิ้นต่อสินทรัพย์เสี่ยง (งบเฉพาะธนาคาร) ณ วันที่ 31 ธันวาคม 2564 อยู่ที่ 19.88% ซึ่งสูงกว่าเกณฑ์ที่ธนาคารแห่งประเทศไทย(ธปท.)กําหนด นอกจากนี้ ธนาคารได้รับการจัดอันดับความน่าเชื่อถือจากบริษัท ฟิทช์ เรทติ้งส์ (ประเทศไทย) จํากัด ที่ AAA(tha) แนวโน้มมีเสถียรภาพ เมื่อวันที่ 1 ธันวาคม 2564 และอันดับความน่าเชื่อถือของตราสารอยู่ที่ระดับ AA(tha) แนวโน้มมีเสถียรภาพ เมื่อวันที่ 9 มีนาคม 2565
นักลงทุนรายใหญ่ และ/หรือ นักลงทุนสถาบัน สอบถามรายละเอียดเพิ่มเติมและขอรับหนังสือชี้ชวนได้ตั้งแต่วันนี้เป็นต้นไป ที่ธนาคารกรุงไทยทุกสาขาทั่วประเทศ หรือดูรายละเอียดได้ที่เว็บไซต์ของสํานักงานก.ล.ต. www.sec.or.th
รัฐบาลไทย-ข่าวทำเนียบรัฐบาล-เห็นชอบโครงการสินเชื่อดอกเบี้ยต่ำฟื้นฟูธุรกิจโรงแรม
วันจันทร์ที่ 1 สิงหาคม 2565
เห็นชอบโครงการสินเชื่อดอกเบี้ยต่ําฟื้นฟูธุรกิจโรงแรม
วันอาทิตย์ที่ 31 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือผู้ประกอบการ SMEs
ในธุรกิจโรงแรมและสาขาธุรกิจเกี่ยวเนื่องที่ได้รับผลกระทบจากสถานการณ์แพร่ระบาดของโรคโควิด-19
โดยเห็นชอบโครงการสินเชื่อดอกเบี้ยต่ํา Re-Open ธุรกิจโรงแรม และ Supply Chain ของโรงแรม
ที่มีบุคคลสัญชาติไทยถือหุ้นเกินกว่าร้อยละ 50 วงเงินโครงการ 5,000 ล้านบาทเพื่อปรับปรุง ซ่อมแซม
หรือลงทุนในกิจการเพิ่ม โดยผู้ประกอบการขอสินเชื่อได้รายละไม่เกิน 5 ล้านบาท ระยะเวลากู้ไม่เกิน 7 ปี
ปลอดชําระเงินต้นไม่เกิน 2 ปี อัตราดอกเบี้ยปีที่ 1-2 ร้อยละ 1.99
สอบถามเพิ่มเติมและขอสินเชื่อได้ที่ธนาคารออมสินทุกสาขาทั่วประเทศ ทั้งนี้
รัฐบาลจะชดเชยต้นทุนเงินให้กับธนาคารออมสินในอัตราร้อยละ 2 ต่อปี เป็นเวลา 2 ปี รวมทั้งสิ้นไม่เกิน 200
ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางราง เก็บรวบรวมสถิติผู้ใช้บริการระบบขนส่งทางราง หลังการเปิดประเทศครบ 1 เดือน
วันศุกร์ที่ 3 ธันวาคม 2564
กรมการขนส่งทางราง เก็บรวบรวมสถิติผู้ใช้บริการระบบขนส่งทางราง  หลังการเปิดประเทศครบ 1 เดือน
...
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยตัวเลขสถิติผู้โดยสารที่ใช้บริการระบบขนส่งทางรางทั้งระบบรถไฟฟ้า (MRT BTS ARL สายสีแดง) และรถไฟระหว่างเมือง (SRT) หลังจากรัฐบาลประกาศเปิดประเทศครบ 1 เดือน (1 - 30 พฤศจิกายน 2564) โดยจากการเก็บสถิติพบว่ามีผู้มาใช้บริการระบบขนส่งทางรางรวมแล้วกว่า 18 ล้านคน แยกเป็นระบบรถไฟฟ้ามีผู้ใช้บริการรวมกว่า 17 ล้านคน ดังนี้ MRT 5.8 ล้านคน BTS 10 ล้านคน ARL 8 แสนคน และสายสีแดงที่พึ่งเริ่มเปิดให้บริการรวมกว่า 2 แสนคน และรถไฟระหว่างเมืองที่ให้บริการทั้งในเชิงพาณิชย์และเชิงสังคมมีผู้ใช้บริการรวมกว่า 8 แสนคน ซึ่งในวันธรรมดาจันทร์ - ศุกร์ จะมีผู้โดยสารเฉลี่ยอยู่ที่ 6.7 แสนคนต่อวัน และวันหยุดเสาร์ - อาทิตย์ จะมีผู้โดยสารอยู่ที่ 5.4 แสนคนต่อวัน
ทั้งนี้ กรมการขนส่งทางราง (ขร.) คาดว่าในช่วงเดือนธันวาคมนี้ จะมีผู้ใช้บริการระบบขนส่งทางรางมากยิ่งขึ้น เนื่องจากเป็นเดือนที่มีวันหยุดต่อเนื่องกันหลายสัปดาห์ โดยเฉพาะในช่วงวันสิ้นปีที่จะมีประชาชนใช้บริการระบบขนส่งทางรางในการเดินทางกลับภูมิลําเนากันอย่างมาก รวมทั้งใช้บริการระบบขนส่งทางรางในเขตกรุงเทพฯ และปริมณฑล เพื่อเดินไปร่วมเฉลิมฉลองเทศกาลปีใหม่ 2565ตามสถานที่ที่จัดต่าง ๆ
แต่จากข่าวการกลายพันธ์ของเชื้อไวรัส COVID-19 (โอไมคอน) ขร. จึงยังจะคงความเข้มงวดการให้บริการระบบขนส่งทางรางอย่างต่อเนื่องเพื่อความปลอดภัยของผู้ใช้บริการต่อไป
รัฐบาลไทย-ข่าวทำเนียบรัฐบาล-นายกรัฐมนตรีนำคณะถวายผ้าห่มองค์พระบรมธาตุเจดีย์ นมัสการเจ้าอาวาสวัดพระมหาธาตุวรมหาวิหารเพื่อความเป็นสิริมงคล ก่อนลงพื้นที่ตรวจการบริหารจัดการน้ำและอุทกภัย จ.นครศรีธรรมราช
วันพฤหัสบดีที่ 7 ตุลาคม 2564
นายกรัฐมนตรีนําคณะถวายผ้าห่มองค์พระบรมธาตุเจดีย์ นมัสการเจ้าอาวาสวัดพระมหาธาตุวรมหาวิหารเพื่อความเป็นสิริมงคล ก่อนลงพื้นที่ตรวจการบริหารจัดการน้ําและอุทกภัย จ.นครศรีธรรมราช
นายกรัฐมนตรีนําคณะถวายผ้าห่มองค์พระบรมธาตุเจดีย์ นมัสการเจ้าอาวาสวัดพระมหาธาตุวรมหาวิหารเพื่อความเป็นสิริมงคล ก่อนลงพื้นที่ตรวจการบริหารจัดการน้ําและอุทกภัย จ.นครศรีธรรมราช
วันนี้ (7 ตุลาคม 2564) เวลา 13.20 น. ณ วัดพระมหาธาตุวรมหาวิหาร จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมคณะประกอบด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสุชาติ ชมกลิ่น รัฐมนตรีว่าการกระทรวงแรงงาน นายอนุชา นาคาศัย รัฐมนตรีประจําสํานักนายกรัฐมนตรี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ร่วมถวายผ้าห่มองค์พระบรมธาตุเจดีย์ และกราบนมัสการพระเทพวินยาภรณ์ เจ้าอาวาสวัดพระมหาธาตุวรมหาวิหาร เพื่อความเป็นสิริมงคล โดยนายกรัฐมนตรีขอพรให้ประชาชนและประเทศมีความสุข ผ่านพ้นวิกฤตไปได้ ด้วยความรักความสามัคคี
นายธนกร วังบุญคงชนะ โฆษกประจําสํานักนายกรัฐมนตรี กล่าวว่า จากนั้นนายกรัฐมนตรีพร้อมคณะเดินทางต่อไป ณ สะพานคลองหน้าเมือง ต.ปากนคร อ.เมืองนครศรีธรรมราช เพื่อตรวจการบริหารจัดการน้ําในเขตเทศบาลนครนครศรีธรรมราช ซึ่งหากปริมาณฝนสะสม 2 วัน บริเวณต้นน้ําคลองท่าดี เกิน 250 มิลลิเมตร จะเกิดน้ําป่าไหลลงจากต้นน้ํามารวมกัน เกินความจุลําน้ํา ทําให้เกิดน้ําไหลล้นตลิ่งทั้งสองฝั่งของคลองท่าดีก่อนเข้าสู่ตัวเมืองนครศรีธรรมราช และไหลเข้าท่วมพื้นที่เศรษฐกิจในเขตเทศบาลนครนครศรีธรรมราช จังหวัดนครศรีธรรมราช ประกอบกับอิทธิพลของน้ําทะเลหนุนสูงดันน้ําในคลองหัวทรุด คลองท่าซัก ทําให้การระบายน้ําออกจากตัวเมืองลงสู่ทะเลมีข้อจํากัด ระบายน้ําได้ช้า ส่งผลให้น้ําไหลเอ่อล้นตลิ่งเข้าท่วมบ้านเรือน โดยเฉพาะในพื้นที่ลุ่มต่ําริมคลอง ซึ่งศักยภาพของลําน้ํา ที่ผ่านตัวเมืองนครศรีธรรมราช รับปริมาณน้ําในอัตราการไหลได้ไม่เกิน 268 ลบ.ม./วินาที จากสถิติปี 2563 ผ่านมาพบว่า มีปริมาณน้ําไหลผ่านคลองท่าดีเฉลี่ยในปริมาณที่มากกว่า 500 ลบ.ม./วินาที (ศักยภาพท้ายฝายท่าดี 750 ลบ.ม./วินาที) เกินศักยภาพของคลองที่จะรับได้ ส่งผลให้เกิดน้ําท่วมตัวเมืองนครศรีธรรมราชเป็นประจําเกือบทุกปี
นายกรัฐมนตรีกําชับให้เร่งเรื่องการระบายน้ําหากเกิดน้ําท่วมขัง เพื่อลดความเดือดร้อน ขอให้ทุกภาคส่วนร่วมมือกันในการดําเนินการแก้ไขปัญหา รัฐบาลพร้อมให้การสนับสนุนงบประมาณในการดําเนินการทั้งเรื่องเร่งด่วนและการแก้ไขปัญหาในภาพรวม พร้อมย้ําถึงการดูแลรักษาคลองอย่าให้ตื้นเขิน กําจัดวัชพืชเพื่อเปิดทางน้ําไหล หน่วยงานราชการส่วนจังหวัดและส่วนท้องถิ่นจะต้องวางแผนเตรียมการพร้อมรับมือสถานการณ์ตลอดเวลา
ทั้งนี้ บริเวณโดยรอบ มีประชาชนมาชูป้ายให้กําลังใจนายกรัฐมนตรีบอกให้สู้ ๆ ทํางานเพื่อประชาชน เพื่อประเทศชาติต่อไป นายกรัฐมนตรีได้เดินทักทายพร้อมกล่าวขอบคุณกําลังใจจากประชาชน ขอให้ร่วมมือกับรัฐบาลแก้ไขปัญหาในทุกเรื่อง ปัญหาเรื่องน้ําเป็นปัญหาที่สําคัญ แต่น้ําใจของทุกคนสําคัญที่สุด
รัฐบาลไทย-ข่าวทำเนียบรัฐบาล-เผยยอดส่งออกสินค้าเกษตร อาหาร และเครื่องดื่ม ในช่วง 5 เดือนแรกของปี (ม.ค. - พ.ค. 65) ซึ่งมีมูลค่ากว่า 4.67 แสนล้านบาท เพิ่มขึ้นถึง 20.16%
วันจันทร์ที่ 25 กรกฎาคม 2565
เผยยอดส่งออกสินค้าเกษตร อาหาร และเครื่องดื่ม ในช่วง 5 เดือนแรกของปี (ม.ค. - พ.ค. 65) ซึ่งมีมูลค่ากว่า 4.67 แสนล้านบาท เพิ่มขึ้นถึง 20.16%
.....
กระทรวงเกษตรและสหกรณ์ เผยยอดส่งออกสินค้าเกษตร อาหาร และเครื่องดื่ม ในช่วง 5 เดือนแรกของปี (ม.ค. - พ.ค. 65) ซึ่งมีมูลค่ากว่า 4.67 แสนล้านบาท เพิ่มขึ้นถึง 20.16% แม้ทั่วโลกจะได้รับผลกระทบจากต้นทุนการผลิตสินค้าที่เพิ่มสูงขึ้น รวมถึงมาตรการป้องกันการปนเปื้อนจากสถานการณ์โควิด-19 โดยสาเหตุสําคัญมาจากการทํางานร่วมกันตามนโยบายรัฐบาล "ตลาดนําการผลิต โมเดลเกษตร - พาณิชย์ทันสมัย" ที่เริ่มดําเนินการมาตั้งแต่ปี 2562 ถึงปัจจุบัน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลชี้ ฝ่ายค้านชวนคนไทยลงมติไม่ไว้วางใจรัฐบาลไม่เหมาะสม วอนอย่านำไปขยายผลต่อนอกสภาฯ ย้ำสิ่งที่ค้ำจุนรัฐบาล คือความเชื่อมั่นและความศรัทธาของประชาชน
วันพฤหัสบดีที่ 26 สิงหาคม 2564
โฆษกรัฐบาลชี้ ฝ่ายค้านชวนคนไทยลงมติไม่ไว้วางใจรัฐบาลไม่เหมาะสม วอนอย่านําไปขยายผลต่อนอกสภาฯ ย้ําสิ่งที่ค้ําจุนรัฐบาล คือความเชื่อมั่นและความศรัทธาของประชาชน
โฆษกรัฐบาลชี้ ฝ่ายค้านชวนคนไทยลงมติไม่ไว้วางใจรัฐบาลไม่เหมาะสม วอนอย่านําไปขยายผลต่อนอกสภาฯ ย้ําสิ่งที่ค้ําจุนรัฐบาล คือความเชื่อมั่นและความศรัทธาของประชาชน
วันที่ 26 ส.ค.64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสมพงษ์ อมรวิวัฒน์ หัวหน้าพรรคเพื่อไทย แถลงข่าวเชิญชวนประชาชนร่วมลงมติไม่ไว้วางใจรัฐบาล พล.อ.ประยุทธ์ จันทร์โอชา นายกฯ และรมว.กลาโหมว่า การอภิปรายไม่ไว้วางใจรัฐบาลเป็นกลไกหนึ่งในการตรวจสอบรัฐบาลตามระบอบประชาธิปไตยของพรรคร่วมฝ่ายค้าน ซึ่งเป็นสิทธิที่ชอบธรรมและสามารถดําเนินการได้ แต่การเชิญชวนพี่น้องประชาชนให้ร่วมลงชื่อโหวตไม่วางใจรัฐบาลด้วยนั้น ฝ่ายค้านต้องทบทวนให้ดีว่าเหมาะสมหรือไม่ เพราะการอภิปรายไม่ไว้วางใจรัฐบาลควรเป็นเรื่องที่ดําเนินการภายในที่ประชุมสภาฯ ไม่ควรนําไปขยายผลออกไปสู่นอกสภาฯ หากฝ่ายค้านมั่นใจว่ามีข้อมูลเพียงพอ ก็สามารถนํามาแสดงและอภิปรายต่อที่ประชุมสภาฯ ได้ จากนั้นก็ยังสามารถยื่นให้หน่วยงานที่เกี่ยวข้องดําเนินการต่อตามขั้นตอนได้อีกด้วย อย่างไรก็ตาม อยากให้การอภิปรายนั้นเป็นไปด้วยเหตุและผล ไม่ใช่ใช้เป็นเวทีสาดโคลนใส่กัน โดยรัฐบาลจะถือโอกาสนี้ชี้แจงเพื่อทําความเข้าใจกับประชาชนถึงนโยบายต่าง ๆ ของรัฐบาลด้วยเช่นกัน
นายธนกร กล่าวอีกว่า ส่วนกรณีที่ฝ่ายค้านระบุว่า เสียงข้างมากของ ส.ส.พรรคร่วมรัฐบาลในสภาฯ รวมกับเสียงของสมาชิกวุฒิสภา ค้ําจุนการอยู่รอดของรัฐบาลและการดํารงอยู่ในตําแหน่งของนายกฯ นั้น ขอชี้แจงว่า การกล่าวหาดังกล่าวถือเป็นการไม่ให้เกียรติสมาชิกวุฒิสภา และเพื่อนส.ส.ในซีกรัฐบาลเกินไปหรือไม่ เพราะสมาชิกวุฒิสภาย่อมมีดุลพินิจของท่านเอง ไม่มีใครไปบังคับหรือสั่งการใด ๆ ได้ ขณะที่ ส.ส.รัฐบาลนั้นก็เป็นตัวแทนของประชาชนเช่นเดียวกับ ส.ส.ฝ่ายค้าน ศักดิ์และสิทธิเท่าเทียมกัน แต่วันนี้สิ่งที่ค้ําจุนรัฐบาลอยู่ก็คือ ความเชื่อมั่นและความศรัทธาของประชาชนที่มีต่อ พล.อ.ประยุทธ์ ที่คิดนโยบายต่าง ๆ เพื่อช่วยเหลือประชาชนทุกกลุ่ม อย่างไรก็ตาม วันนี้ประเทศกําลังเผชิญวิกฤตโควิด-19 รัฐบาลทุ่มสรรพกําลังแก้ปัญหาอย่างเต็มที่ เชื่อว่าเมื่อพี่น้องประชาชนให้ความร่วมมือเป็นอย่างดีอย่างทุกวันนี้ เราจะผ่านพ้นวิกฤตินี้ไปได้โดยเร็วอย่างแน่นอน
รัฐบาลไทย-ข่าวทำเนียบรัฐบาล-ครม.เห็นชอบยกเลิกกฎหมายเช็คเด้ง ตั้งใจฉ้อโกงรับโทษอาญา ถ้าไม่เจตนาใช้ฟ้องทางแพ่ง
วันอังคารที่ 21 มิถุนายน 2565
ครม.เห็นชอบยกเลิกกฎหมายเช็คเด้ง ตั้งใจฉ้อโกงรับโทษอาญา ถ้าไม่เจตนาใช้ฟ้องทางแพ่ง
ครม.เห็นชอบยกเลิกกฎหมายเช็คเด้ง ตั้งใจฉ้อโกงรับโทษอาญา ถ้าไม่เจตนาใช้ฟ้องทางแพ่ง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ.2534 ซึ่งกฎหมายฉบับนี้มีวัตถุประสงค์หลักในการส่งเสริมการใช้เช็คในการทําธุรกรรม และกําหนดให้การใช้เช็คที่ไม่ชอบด้วยกฎหมายหรือในลักษณะที่เป็นการหลอกลวงเป็นการกระทําความผิดทางอาญา โดยกําหนดความผิดสําหรับการใช้เช็คที่ไม่ชอบด้วยกฎหมายในลักษณะที่เป็นการหลอกลวง ต้องระวางโทษปรับไม่เกิน 6,000 บาท หรือจําคุกไม่เกิน 1 ปี หรือทั้งจําทั้งปรับ ซึ่งไม่สอดคล้องกับมาตรา 77 ของรัฐธรรมนูญแห่งราชอาณาจักรไทย ที่กําหนดหลักการให้พึงกําหนดโทษทางอาญาเฉพาะความผิดร้ายแรง และไม่สอดคล้องกับกติการะหว่างประเทศว่าด้วยสิทธิพลเมืองและสิทธิทางการเมือง ในข้อ 11 ที่กําหนดให้บุคคลจะถูกจําคุกเพียงเพราะเหตุว่าไม่สามารถปฏิบัติการชําระหนี้ตามสัญญาไม่ได้ ประกอบกับปัจจุบันระบบการชําระเงินของประเทศได้มีการพัฒนาเครื่องมือที่หลากหลาย เช่น บัตรเครดิต บัตรเดบิต และระบบโอนเงินทางอิเล็กทรอนิกส์ที่ใช้กันอย่างแพร่หลายแล้ว ทางกระทรวงยุติธรรมจึงเสนอยกเลิกกฎหมายฉบับดังกล่าว ทั้งนี้ จะมีผลใช้บังคับเมื่อพ้นกําหนด 120 วันนับแต่วันประกาศในราชกิจจานุเบกษาเป็นต้นไป
นางสาวรัชดากล่าวต่อว่า เมื่อมีการยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 แล้ว หากเกิดกรณีที่ลูกหนี้สั่งจ่ายเช็คโดยไม่มีเจตนาทุจริต แต่เช็คไม่สามารถขึ้นเงินได้ เช่น เงินในบัญชีของลูกหนี้ไม่เพียงพอ เจ้าหนี้สามารถฟ้องผิดสัญญาทางแพ่งเพื่อบังคับให้ลูกหนี้ใช้เงินตามเช็คนั้น แต่ถ้าลูกหนี้มีเจตนาทุจริตเพื่อไม่ให้เจ้าหนี้ได้รับเงิน อาจเข้าข่ายเป็นความผิดอาญาตามกฎหมายอื่นได้ เช่น ความผิดฐานฉ้อโกง ตามประมวลกฎหมายอาญา มาตรา 341 ซึ่งต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-บสย. ขับเคลื่อน โมเดลเศรษฐกิจ BCG ผนึก กนอ. – ธนาคาร หนุน ธุรกิจสีเขียว
วันพุธที่ 23 มีนาคม 2565
บสย. ขับเคลื่อน โมเดลเศรษฐกิจ BCG ผนึก กนอ. – ธนาคาร หนุน ธุรกิจสีเขียว
บสย.ผนึก กนอ.และธนาคารพันธมิตร ขับเคลื่อนโมเดลเศรษฐกิจ BCG ส่งโครงการค้ําประกันสินเชื่อ บสย. SMEs สร้างชาติ (PGS 9)  ค้ําประกันสินเชื่อ เพื่อธุรกิจสีเขียว ปรับปรุงเครื่องจักร สู่พลังงานทางเลือก เพื่ออนุรักษ์พลังงาน เปิดวงเงินค้ําสูงสุด 100 ล้านบาทต่อราย
นางดุสิดา ทัพวงษ์ รองผู้จัดการทั่วไป สายงานกลยุทธ์และผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) นายวีริศ อัมระปาล ผู้ว่าการนิคมอุตสาหกรรมแห่งประเทศไทย และ 4 ธนาคาร ได้แก่ ธนาคารกรุงไทย จํากัด (มหาชน) ธนาคารไทยพาณิชย์ จํากัด (มหาชน) ธนาคารเพื่อการส่งออกและนําเข้าแห่งประเทศไทย และ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ร่วมพิธีลงนามบันทึกความเข้าใจว่าด้วยความร่วมมือในการส่งเสริมสนับสนุนมาตรการทางการเงิน เพื่อการอนุรักษ์พลังงาน การใช้พลังงานทางเลือกและพลังงานทดแทน เพื่อลดการปล่อยก๊าซเรือนกระจกของโรงงานในนิคมอุตสาหกรรม ร่วมมือกันสนับสนุนนโยบายแผนยุทธศาสตร์การขับเคลื่อนประเทศไทยด้วยโมเดลเศรษฐกิจ BCG พ.ศ. 2564-2569 ได้แก่ BIO-Economy เศรษฐกิจชีวภาพ Circular Economy เศรษฐกิจหมุนเวียน และ Green Economy เศรษฐกิจสีเขียว ด้วยมาตรการการสนับสนุนด้านการเงินแก่ผู้ประกอบการ
ภายใต้ความร่วมมือครั้งนี้ บสย. พร้อมให้การสนับสนุนการค้ําประกันสินเชื่อ ผู้ประกอบการ SMEs ที่ดําเนินธุรกิจภายใต้กฎหมายหรือนโยบายที่เกี่ยวข้องกับการอนุรักษ์พลังงาน การใช้พลังงานทางเลือกและพลังงานทดแทน ผ่านโครงการค้ําประกันสินเชื่อ PGS 9 บสย. SMEs สร้างชาติ พร้อมสิทธิประโยชน์ ยกเว้นค่าธรรมเนียมค้ําประกันสินเชื่อ 2 ปี วงเงินค้ําประกันสูงสุดต่อราย 100 ล้านบาท ระยะเวลาค้ําประกันนาน 10 ปี
รัฐบาลไทย-ข่าวทำเนียบรัฐบาล-รองปลัด กษ. ลงพื้นที่เยี่ยมวิสากิจชุมชน
วันอาทิตย์ที่ 28 พฤศจิกายน 2564
รองปลัด กษ. ลงพื้นที่เยี่ยมวิสากิจชุมชน
รองปลัด กษ. ลงพื้นที่เยี่ยมวิสากิจชุมชน เตรียมความพร้อมสู่การสนับสนุนพัฒนา
เมื่อวันที่ 27 พ.ย. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามการดําเนินงานขับเคลื่อนพัฒนาวิวาหกิจชุมชน ณ วิสาหกิจชุมชนแปรรูปผลิตภัณฑ์การเกษตรและอาหารชุมชนคนน้ําพอง อําเภอน้ําพอง จังหวัดขอนแก่น โดยวิสาหกิจชุมชนดังกล่าว เป็นการรวมตัวกันของคนในชุมชน เพื่อสร้างอาชีพ เสริมรายได้ให้สมาชิก ส่งเสริมให้กลุ่มองค์กรในชุมชนเกิดความเข้มแข็ง ปัจจุบันมีสมาชิก 41 ราย ดําเนินกิจกรรมหลักเป็น 4 กลุ่มกิจกรรม ได้แก่ กลุ่มเลี้ยงด้วงมะพร้าว กลุ่มเลี้ยงปูนา กลุ่มเลี้ยงหนูพุก และกลุ่มเลี้ยงจิ้งหรีด โดยมีการพัฒนาผลผลิตในชุมชนให้มีคุณภาพได้มาตรฐานเป็นที่ต้องการของตลาด
สําหรับการลงพื้นที่ในครั้งนี้ ได้ติดตามการเตรียมความพร้อมของวิสาหกิจในการสนับสนุนการพัฒนาวิสาหกิจชุมชน ที่กระทรวงเกษตรฯ กําลังดําเนินการขอรับสนับสนุนงบประมาณจาก พ.ร.ก. ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม ซึ่งคาดว่าจะสามารถขับเคลื่อนพัฒนาวิสาหกิจชุมชนทั่วประเทศให้สามารถพัฒนาการผลิตและการแปรรูปได้อย่างมีประสิทธิภาพ และสร้างรายได้ให้กับชุมชนได้อย่างยั่งยืนต่อไป
รัฐบาลไทย-ข่าวทำเนียบรัฐบาล-ชี้แจงข้อเท็จจริงประเด็นข่าวการเก็บภาษีย้อนหลังผู้ประกอบการ
วันจันทร์ที่ 14 กุมภาพันธ์ 2565
ชี้แจงข้อเท็จจริงประเด็นข่าวการเก็บภาษีย้อนหลังผู้ประกอบการ
กระทรวงการคลังชี้แจงประเด็นตามที่มีกระแสข่าวผู้ประกอบการร้านค้าที่เข้าร่วมโครงการคนละครึ่งถูกเรียกเก็บภาษีย้อนหลัง กรณีที่ผู้ประกอบการร้านค้าที่ จ.ขอนแก่นรายหนึ่งรับทราบข่าวการประชาสัมพันธ์ของกรมสรรพากรเกี่ยวกับการยื่นเสียภาษี
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ชี้แจงประเด็นตามที่มีกระแสข่าวผู้ประกอบการร้านค้าที่เข้าร่วมโครงการคนละครึ่งถูกเรียกเก็บภาษีย้อนหลังว่า เหตุการณ์ดังกล่าวเป็นกรณีที่ผู้ประกอบการร้านค้าที่จังหวัดขอนแก่นรายหนึ่งรับทราบข่าวการประชาสัมพันธ์ของกรมสรรพากรเกี่ยวกับการยื่นเสียภาษีและสามารถขอคําแนะนําได้จากสรรพากรทั่วประเทศ จึงได้เข้าปรึกษาและขอคําแนะนําจากเจ้าหน้าที่สรรพากรพื้นที่พร้อมเอกสารหลักฐานเพื่อประสงค์ชําระภาษีให้ถูกต้อง ซึ่งหลังจากที่เจ้าหน้าที่กรมสรรพากรได้ตรวจสอบจากหลักฐานการยื่นของผู้ประกอบการแล้วพบว่า รายได้ของผู้ประกอบการดังกล่าวเกิน 1.8 ล้านบาทต่อปี ซึ่งเจ้าหน้าที่สรรพากรพื้นที่ได้ให้คําแนะนําว่า เมื่อมีรายได้เกิน 1.8 ล้านบาทต่อปี ต้องมีหน้าที่จดทะเบียนภาษีมูลค่าเพิ่มและเสียภาษีมูลค่าเพิ่ม และเจ้าหน้าที่ได้คํานวณภาษีเงินได้และภาษีมูลค่าเพิ่ม พร้อมทั้งให้คําแนะนําว่า เบี้ยปรับภาษีมูลค่าเพิ่มสามารถยื่นคําร้องของดเบี้ยปรับได้ ซึ่งผู้ประกอบการรายดังกล่าวก็ได้ยื่นชําระภาษีพร้อมทั้งได้รับการพิจารณางดเบี้ยปรับทําให้มีการชําระภาษีลดลงกว่าที่ปรากฎในข่าวเรียบร้อยแล้ว
โฆษกกระทรวงการคลัง กล่าวย้ําว่า สําหรับการปฎิบัติตามกฎหมายผู้ประกอบกิจการที่เป็นบุคคลธรรมดาประกอบกิจการแล้วมีรายได้ หากในปี พ.ศ. 2564 มีรายได้ถึงเกณฑ์ที่กฎหมายกําหนดก็มีหน้าที่ต้องนํารายได้มายื่นแบบแสดงรายการเพื่อเสียภาษีเงินได้บุคคลธรรมดาภายในวันที่ 31 มีนาคม พ.ศ. 2565 ทั้งนี้ การเสียภาษีเงินได้บุคคลธรรมดาเป็นการประเมินตนเองของผู้ประกอบการ โดยมีหน้าที่นํารายได้จากการประกอบการกิจการยื่นเสียภาษีตามข้อเท็จจริง ส่วนพยานหลักฐานที่จะพิสูจน์การมีรายได้ขึ้นอยู่กับข้อเท็จจริงของการประกอบกิจการ ทั้งนี้ ผู้ประกอบการสามารถนําเอกสารหลักฐานต้นทุนในการประกอบกิจการมาหักค่าใช้จ่ายจากยอดขายเพื่อคํานวณภาษีเงินได้ที่จะต้องชําระ หรือหากไม่มีการเก็บเอกสารหลักฐานต้นทุนก็สามารถเลือกหักค่าใช้จ่ายเป็นการเหมาตามที่กฎหมายกําหนดได้ ซึ่งในบางกรณีก็จะไม่มีภาษีที่ต้องชําระแต่อย่างใด สําหรับผู้ประกอบการมีรายได้จากการขายสินค้าตั้งแต่ 1.8 ล้านบาทต่อปี จะมีภาระหน้าที่ในการเสียภาษีมูลค่าเพิ่มตามที่กฎหมายกําหนดไว้อีกประการหนึ่งด้วย
ทั้งนี้ รัฐบาลดําเนินโครงการคนละครึ่งเพื่อกระตุ้นเศรษฐกิจ ลดภาระค่าใช้จ่ายให้แก่ประชาชน และส่งผ่านกําลังซื้อไปสู่ผู้ประกอบการให้มีรายได้เพิ่ม เมื่อผู้ประกอบการมีรายได้เพิ่มขึ้นแล้วและอยู่ในเกณฑ์เสียภาษีตามกฎหมายก็สามารถไปชําระภาษีได้ ยกตัวอย่างกรณีของผู้ประกอบการร้านค้าที่จังหวัดขอนแก่นรายข้างต้นที่มีเจตนาบริสุทธิ์และประสงค์ดําเนินการให้ถูกต้องตามกฎหมายก็ได้รับคําแนะนําจากเจ้าหน้าที่และได้รับการพิจารณาให้งดเบี้ยปรับด้วย
โฆษกกระทรวงการคลัง กล่าวเพิ่มเติมว่า สําหรับฐานข้อมูลโครงการคนละครึ่งไม่ได้มีการเชื่อมต่อระบบกับกรมสรรพากรเพื่อตรวจสอบรายได้แต่อย่างใด
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-บอร์ด สมอ. เดินหน้านโยบาย EV เต็มสูบ สั่ง สมอ. ออกมาตรฐาน “เรือไฟฟ้า” ปีหน้า หลังออกมาตรฐาน EV ไปแล้วกว่า 90 มาตรฐาน
วันอังคารที่ 28 กันยายน 2564
บอร์ด สมอ. เดินหน้านโยบาย EV เต็มสูบ สั่ง สมอ. ออกมาตรฐาน “เรือไฟฟ้า” ปีหน้า หลังออกมาตรฐาน EV ไปแล้วกว่า 90 มาตรฐาน
สมอ. เร่งออกมาตรฐาน EV อย่างเต็มที่ เพื่อขานรับนโยบายยานยนต์ไฟฟ้าแห่งชาติที่ท่านนายกรัฐมนตรีได้เน้นย้ําให้หน่วยงานที่เกี่ยวข้องเร่งดําเนินการ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการ สมอ. เร่งออกมาตรฐาน EV อย่างเต็มที่ เพื่อขานรับนโยบายยานยนต์ไฟฟ้าแห่งชาติที่ท่านนายกรัฐมนตรีได้เน้นย้ําให้หน่วยงานที่เกี่ยวข้องเร่งดําเนินการ ล่าสุด สั่ง สมอ. ไปดําเนินการจัดทํามาตรฐานเรือไฟฟ้าเพิ่มเติม หลังจากที่ได้มีการจัดทํามาตรฐานเกี่ยวกับยานยนต์ไฟฟ้าไปแล้ว กว่า 90 เรื่อง
นายจุลพงษ์ ทวีศรี รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยภายหลังการประชุม กมอ. (บอร์ด สมอ.) เมื่อวันที่ 21 กันยายน 2564 ที่ผ่านมาว่า บอร์ด สมอ. ขานรับนโยบาย EV ของรัฐบาล และกระทรวงอุตสาหกรรม ได้มีมติเห็นชอบมาตรฐานยานยนต์ไฟฟ้าออกมาอย่างต่อเนื่อง ล่าสุด สั่ง สมอ. จัดทํามาตรฐานเรือไฟฟ้าในปีงบประมาณ 2565 ด้วย
ด้านนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติม ว่า มาตรฐานเรือไฟฟ้าฉบับนี้ จะครอบคลุมเรือสําหรับใช้รับ-ส่งผู้โดยสาร หรือนักท่องเที่ยวที่เดินทางสัญจรในแม่น้ําเจ้าพระยา โดยจะแต่งตั้งคณะกรรมการวิชาการ ซึ่งมีผู้เชี่ยวชาญจากหน่วยงานต่างๆ เข้าร่วมเป็นคณะทํางานจัดทํามาตรฐานเรือไฟฟ้าต่อไป ทั้งนี้ เรือไฟฟ้าถือเป็นอุตสาหกรรมที่ประเทศไทยมีศักยภาพในการผลิต สามารถพัฒนาให้มีคุณภาพเป็นไปตามมาตรฐานได้ หากมาตรฐานเรือไฟฟ้าแล้วเสร็จจะถือเป็นการยกระดับอุตสาหกรรมการต่อเรือไฟฟ้าขึ้นไปอีกระดับ เพราะมีนวัตกรรมและมาตรฐานการผลิตที่ได้การยอมรับในระดับสากล สามารถสร้างความเชื่อมั่นให้กับประชาชนผู้ใช้บริการในระบบขนส่งสาธารณะของประเทศได้ จึงนับเป็นความก้าวหน้าสําคัญของการคมนาคมทางน้ําของไทย ในการสนับสนุนนโยบาย EV ของรัฐบาล เพื่อร่วมกันประหยัดพลังงาน ลดมลพิษทางน้ําและอากาศ ตลอดจนพัฒนาอุตสาหกรรมยานยนต์ไฟฟ้าและอุตสาหกรรมที่เกี่ยวเนื่องกันอีกด้วย
การประชุมบอร์ด สมอ. ครั้งนี้ ยังได้เห็นชอบให้จัดทํามาตรฐานเพิ่มเติมอีก 40 กว่าเรื่อง อาทิ หลอดไฟฆ่าเชื้อ UVC , เครื่องพลาสมาสําหรับพ่นฆ่าเชื้อโรคบนพื้นผิวต่างๆ , เหล็กกล้าลวดชุบแข็งสําหรับคอนกรีตอัดแรง , สายไฟฟ้า , เคเบิ้ลเส้นใยนําแสง , มาตรฐานซอฟแวร์สําหรับองค์กรที่มีขนาดไม่เกิน 25 คน ดวงโคมไฟฟ้าที่ใช้ในการถ่ายทําภาพยนตร์ , เครื่องทอดน้ํามันท่วมและเครื่องทอดโดนัทที่ใช้ในเชิงพาณิชย์ , รองเท้านิรภัย และวัสดุเทียมหนังสําหรับผลิตกระเป๋าและรองเท้า เป็นต้น รวมทั้ง เห็นชอบให้ สมอ. ควบคุมสินค้าที่เกี่ยวข้องกับความปลอดภัยของประชาชน ได้แก่ ลวดชุบแข็งและอบคืนตัวสําหรับคอนกรีตอัดแรง เคเบิลเส้นใยนําแสง อุปกรณ์ควบคุมหลอด เครื่องทอดน้ํามันท่วมแบบไฟฟ้าอีกด้วย
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐตุรกีประจำประเทศไทย เข้าพบ
วันพุธที่ 8 ธันวาคม 2564
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นางแซรัป แอร์ซอย เอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย เข้าพบ
รัฐมนตรีฯ สุริยะ ให้เอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย เข้าพบ
วันนี้ (7 ธันวาคม 2565) เวลา 15.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นางแซรัป แอร์ซอย เอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย เข้าพบ เพื่อเข้าเยี่ยมคารวะในโอกาสเข้ารับหน้าที่ และหารือภาพรวมด้านความสัมพันธ์และความร่วมมือด้านอุตสาหกรรม โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม ร่วมหารือ ณ ห้องรับรอง 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. ไฟเขียว! แผนปฏิบัติการด้านผู้สูงอายุ ระยะที่ 3 (พ.ศ. 2566 - 2580) รองรับสังคมสูงวัยเชิงรุกทุกมิติ
วันอาทิตย์ที่ 22 พฤษภาคม 2565
ครม. ไฟเขียว! แผนปฏิบัติการด้านผู้สูงอายุ ระยะที่ 3 (พ.ศ. 2566 - 2580) รองรับสังคมสูงวัยเชิงรุกทุกมิติ
.....
ที่ประชุม ครม. (19 พ.ค. 65) อนุมัติแผนปฏิบัติการด้านผู้สูงอายุ ระยะที่ 3 (พ.ศ. 2566 - 2580) เพื่อใช้เป็นกรอบการทํางานเชิงรุกในการรองรับสังคมสูงวัย สู่การพัฒนาคุณภาพชีวิตผู้สูงอายุอย่างเป็นรูปธรรม ซึ่งประเทศไทยเข้าสู่สังคมสูงวัยอย่างสมบูรณ์แล้วเมื่อปี 2564
.
เพื่อใช้เป็นกรอบแนวทางปฏิบัติงานด้านผู้สูงอายุอย่างต่อเนื่อง/ เพิ่มคุณค่าและศักดิ์ศรีของผู้สูงอายุ/ ให้ผู้สูงอายุมีคุณภาพชีวิตที่ดีในทุกมิติ/ รองรับสังคมสูงวัยเชิงรุก โดยการขับเคลื่อนแผนปฏิบัติการด้านผู้สูงอายุฯ ฉบับนี้ จะแบ่งเป็น 2 ระยะ คือ แผนปฏิบัติการระยะเร่งด่วนใน 5 ปีแรก (พ.ศ. 2566 - 2570) และแผนปฏิบัติการระยะ 15 ปี (พ.ศ. 2566 - 2580)
.
อ่านเพิ่มเติม คลิก https://www.thaigov.go.th/news/contents/details/54653
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ดีอีเอส บูรณาการทุกหน่วยงาน เร่งแก้ปัญหาอาชญากรรมทางออนไลน์
วันศุกร์ที่ 1 เมษายน 2565
ดีอีเอส บูรณาการทุกหน่วยงาน เร่งแก้ปัญหาอาชญากรรมทางออนไลน์
ดีอีเอส บูรณาการทุกหน่วยงาน เร่งแก้ปัญหาอาชญากรรมทางออนไลน์
ดีอีเอส รายงานความคืบหน้า กรรมาธิการฯ ติดตามตรวจสอบโครงการด้านดิจิทัลฯ เผยเร่งแก้ปัญหาบัญชีม้า ที่ผ่านมาดําเนินคดีแล้ว 5517 คดี มูลค่าความเสียหายกว่า 869 ล้านบาท พบหลอกลวงโอนเงินออนไลน์ เป็นอันดับ 1 มูลค่าเสียหายกว่า 693 ล้าน 3 เดือนแรกปี 65 มีคําสั่งศาลปิดกั้นแล้ว จํานวน 742 Urls
พ.ต.อ. อัครพล บุณโยปัยฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม ร่วมให้ข้อคิดเห็นต่อคณะอนุกรรมาธิการติดตาม ตรวจสอบโครงการด้านดิจิทัล และการพัฒนาสู่สังคมดิจิทัลวิถีใหม่ ณ ห้องประชุมกรรมาธิการ N 406 ชั้น 4 อาคารรัฐสภา ทั้งนี้สืบเนื่องจากการประชุมคณะกรรมการป้องกันปราบปรามและแก้ไขปัญหาอาชญากรรมทางออนไลน์ ครั้งที่ 2/2565 ของกระทรวงดิจิทัลฯ ในโอกาสนี้จึงได้นําเสนอความคืบหน้าในการทํางานบูรณาการระหว่างหน่วยงานต่างๆ ต่อคณะกรรมาธิการฯ เพื่อเร่งประสิทธิภาพการแก้ไขปัญหาความเดือดร้อนของประชาชนจากมิจฉาชีพและอาชญากรรมออนไลน์ โดยหนึ่งในนั้นคือ การแก้ปัญหาบัญชีม้า สกัดเส้นทางการรับและโอนเงินในขบวนการของมิจฉาชีพ ซึ่งจะลดปัญหาความเดือดร้อนของประชาชนจากอาชญากรรมทางออนไลน์
โดยผลการดาเนินการปราบปรามจับกุมดําเนินคดีกับผู้กระทําผิดของกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) ในรอบปีที่ผ่านมา จนถึงปัจจุบัน จํานวนทั้งสิ้น 5,517 คดี ผู้ต้องหา 6,348 คน และได้มีการระดมกวาดล้างจับกุมผู้ที่เปิดบัญชีธนาคารแล้วนําไปใช้ในการกระทําผิดผ่านทางออนไลน์ (บัญชีม้า) แล้วจํานวน 344 ราย (บัญชี) มีมูลค่าความเสียหายกว่า 869 ล้านบาท โดยเรียงลําดับมูลค่าความเสียหาย ดังนี้ อันดับ 1 การหลอกลวงออนไลน์ทางด้านการเงิน ครอบคลุมทั้งการหลอกลวง โอนเงิน (Scam/Call Center) และแชร์ลูกโซ่หลอกให้ลงทุนทางออนไลน์ ความเสียหายกว่า 693 ล้านบาท อันดับ 2 การพนันออนไลน์ ความเสียหาย 154 ล้านบาท อันดับ 3 คดีความตาม พ.ร.บ.คอมพิวเตอร์ฯ ความเสียหายกว่า 13 ล้านบาท อันดับ 4 การหลอกลวงจําหน่ายสินค้าออนไลน์ ความเสียหายประมาณ 8 ล้านบาท รวมทั้งในช่วง 3 เดือนแรกของปี 65 ในส่วนเว็บพนันออนไลน์ ได้มีคําสั่งศาลปิดกั้นแล้ว จํานวน 742 Urls
***********************
รัฐบาลไทย-ข่าวทำเนียบรัฐบาล-โครงการคนละครึ่ง เปิดลงทะเบียนผู้ใช้ใหม่ 1 ล้านสิทธิ
วันอังคารที่ 15 กุมภาพันธ์ 2565
โครงการคนละครึ่ง เปิดลงทะเบียนผู้ใช้ใหม่ 1 ล้านสิทธิ
วันพฤหัสบดีที่ 10 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนที่สนใจเข้าร่วมโครงการคนละครึ่งระยะที่ 4 โดยที่ไม่เคยใช้สิทธิโครงการในระยะที่ 3 มาก่อน สามารถลงทะเบียนเพื่อสมัครรับสิทธิได้ในวันนี้ (10ก.พ.65) เป็นต้นไป ตั้งแต่เวลา 6.00 – 22.00 น. ผ่านทางเว็บไซต์ www.คนละครึ่ง.com หรือแอปพลิคชัน “เป๋าตัง” ซึ่งเปิดรับผู้ใช้รายใหม่จํานวน 1 ล้านสิทธิ และเริ่มใช้จ่ายได้ในวันที่ 17 ก.พ. - 30 เม.ย.65 ในลักษณะร่วมจ่ายร้อยละ 50 ของค่าสินค้าและบริการกับวงเงินจากโครงการซึ่งมีให้คนละ 1,200 บาท ใช้ได้สูงสุดวันละ 150 บาท ทั้งนี้ ผู้มีสิทธิเข้าร่วมโครงการต้องเป็นบุคคลสัญชาติไทย อายุ 18 ปีบริบูรณ์ขึ้นไป ไม่เป็นผู้มีบัตรสวัสดิการแห่งรัฐ หรือ ผู้ต้องการความช่วยเหลือเป็นพิเศษ และสามารถลงทะเบียนได้จนกว่าสิทธิจะเต็ม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. ติวเข้มข้าราชการสู่ผู้นำยุคใหม่ เพิ่มศักยภาพภาครัฐเพื่อประชาชน
วันอังคารที่ 14 ธันวาคม 2564
กสร. ติวเข้มข้าราชการสู่ผู้นํายุคใหม่ เพิ่มศักยภาพภาครัฐเพื่อประชาชน
กสร. จัดอบรมโครงการฝึกอบรมหลักสูตร เสริมสร้างศักยภาพผู้นํายุคใหม่ เตรียมความพร้อมข้าราชการสู่การเป็นผู้นํามืออาชีพ มุ่งสร้างค่านิยมใหม่ในการทํางานเพื่อประชาชนและส่วนรวม
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า ข้าราชการนับเป็นกลไกสําคัญในการนํานโยบายของรัฐไปปฏิบัติให้เกิดผลอันเป็นประโยชน์แก่ประชาชนและส่วนรวม ดังนั้นข้าราชการในระดับผู้นําจึงต้องมีความพร้อม ทั้งความรู้ ความสามารถและคุณลักษณะที่เหมาะสม มีความเป็นมืออาชีพ เป็นทั้งผู้นําและต้นแบบทางความรู้และความคิด รวมถึงถ่ายทอดและโน้มน้าวบุคลากรในหน่วยงานให้ปฏิบัติตามและมีค่านิยมการทํางานเพื่อประชาชนและส่วนรวม กรมจึงได้จัดอบรมโครงการฝึกอบรมหลักสูตร เสริมสร้างศักยภาพผู้นํายุคใหม่โดยมีวัตถุประสงค์เพื่อเสริมสร้างศักยภาพและสนับสนุนการเปลี่ยนบทบาทสําคัญในเส้นทางอาชีพให้มีความพร้อมทางด้านภาวะผู้นําและความสามารถทางการบริหารที่เหมาะสมกับตําแหน่งที่สูงขึ้น และมุ่งเน้นให้เป็นผู้นําทางความรู้และความคิด สามารถปรับแนวคิด ทัศนคติ วิธีการทํางาน ผลักดันและขับเคลื่อนภารกิจ นําการเปลี่ยนแปลงที่เหมาะสมกับองค์กร สร้างสรรค์และคิดค้นนวัตกรรมใหม่ ๆ เพื่อให้การปฏิบัติราชการและการบริหารราชการเป็นไปอย่างมีประสิทธิภาพ บนพื้นฐานการทํางานเพื่อตอบสนองต่อความพึงพอใจของประชาชน ซึ่งผู้เข้ารับการฝึกอบรมประกอบด้วย ข้าราชการประเภทวิชาการ ระดับชํานาญการพิเศษ ที่ดํารงตําแหน่งไม่เกิน 2 ปี สังกัดส่วนกลางและส่วนภูมิภาค รวมจํานวน 70 คน ระยะเวลาการฝึกอบรม จํานวน 2 วัน ระหว่างการฝึกอบรมจัดขึ้นในวันที่ 14 - 15 ธันวาคม 2564 รูปแบบการฝึกอบรม ประกอบด้วย การบรรยาย การแลกเปลี่ยนเรียนรู้ การซักถาม การแสดงความคิดเห็น และทํากิจกรรม
อธิบดี กสร.กล่าวทิ้งท้ายว่า เนื่องจากสถานการณ์ในปัจจุบันมีการแพร่ระบาดของเชื้อไวรัสโคโรนา 2019 (COVID-19) การจัดฝึกอบรมจึงเป็นรูปแบบออนไลน์ผ่านวีดิทัศน์ทางไกล(Video Conference)ด้วยโปรมแกรม Zoom Cloud Meetings ณหน่วยงานต้นสังกัดหรือสถานที่อื่นที่มีความเหมาะสม สามารถฝึกอบรมได้อย่างมีประสิทธิภาพและสามารถสื่อสารได้แบบสองทาง (Twowaycommunication)ตลอดระยะเวลาการฝึกอบรมมีการบันทึกเวลาเข้าอบรมแบบเวลาจริง(RealTime) และมุ่งหวังเป็นอย่างยิ่งว่าผู้เข้ารับการอบรมจะได้รับการเสริมสร้างศักยภาพและมีความพร้อมทางด้านภาวะผู้นําและความสามารถทางการบริหารที่เหมาะสมกับตําแหน่งที่สูงขึ้น เป็นผู้นําที่มีความรู้และความคิด สามารถปรับแนวคิด ทัศนคติ วิธีการทํางาน ผลักดันและขับเคลื่อนภารกิจ นําการเปลี่ยนแปลงที่เหมาะสมกับองค์กร สร้างสรรค์และคิดค้นนวัตกรรมใหม่ ๆ เพื่อให้การปฏิบัติราชการและการบริหารราชการเป็นไปอย่างมีประสิทธิภาพ บนพื้นฐานการทํางานเพื่อตอบสนองต่อความพึงพอใจของประชาชน
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจตัวเลขนักท่องเที่ยวต่างประเทศเดินทางเข้าไทยกว่า 3 แสนคน หลังรัฐบาล/ศบค. คลายล็อกเปิดประเทศ 1 พ.ค. ที่ผ่านมา ครบหนึ่งสัปดาห์
วันจันทร์ที่ 9 พฤษภาคม 2565
โฆษกรัฐบาลเผย "นายกฯ" พอใจตัวเลขนักท่องเที่ยวต่างประเทศเดินทางเข้าไทยกว่า 3 แสนคน หลังรัฐบาล/ศบค.  คลายล็อกเปิดประเทศ 1 พ.ค. ที่ผ่านมา  ครบหนึ่งสัปดาห์
โฆษกรัฐบาลเผย "นายกฯ" พอใจตัวเลขนักท่องเที่ยวต่างประเทศเดินทางเข้าไทยกว่า 3 แสนคน หลังรัฐบาล/ศบค.  คลายล็อกเปิดประเทศ 1 พ.ค. ที่ผ่านมา  ครบหนึ่งสัปดาห์  สําหรับวันนี้พบมีผู้ติดเชื้อรายใหม่ 6,488 ราย
วันที่ 9 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจจํานวนนักท่องเที่ยวเดินทางหลั่งไหลเข้าประเทศไทยเพิ่มขึ้น หลังครบ 1 สัปดาห์ที่รัฐบาลและ ศบค. คลายล็อกรับเปิดประเทศเต็มรูปแบบ 1 พ.ค. 2565 ยกเลิก "เทสต์แอนด์โก" ผ่อนคลายให้นักท่องเที่ยวชาวต่างชาติเดินทางเข้าท่องเที่ยวในประเทศไทยได้ง่ายขี้น เพื่อฟื้นเศรษฐกิจท่องเที่ยวในประเทศไทย ซึ่งการท่องเที่ยวแห่งประเทศไทยรายงานขณะนี้พบว่านักท่องเที่ยวต่างชาติได้เดินทางเข้ามาประเทศไทยแล้วมากกว่า 3 แสนคน
ทั้งนี้ คาดการณ์ตั้งแต่เดือนพฤษภาคม-กันยายน 2565 จะมีนักท่องเที่ยวต่างชาติทยอยเดินทางเข้าประเทศต่อเนื่องเพิ่มขึ้นไม่น้อยกว่าเดือนละ 3 แสนคน ขณะที่ปลายปีตั้งแต่เดือนตุลาคมถึงธันวาคม ซึ่งถือเป็นช่วง High Season ก็คาดว่าจะมีนักท่องเที่ยวเดินทางเข้าประเทศไทยประมาณไม่น้อยกว่าเดือนละ 1 ล้านคน เป็นสัญญาณส่งผลให้เศรษฐกิจและอุตสาหกรรมการท่องเที่ยวมีโอกาสกลับมาฟื้นตัวได้ด้วย
“นายกรัฐมนตรียังได้สั่งการให้ทุกหน่วยงานที่เกี่ยวข้องและผู้ประกอบการด้านการท่องเที่ยวเตรียมความพร้อมในทุกด้านทั้งด้านการ Upskill และ Reskill แรงงานที่ทํางานด้านบริการการท่องเที่ยว การพัฒนาปรับปรุงสถานที่ท่องเที่ยวและที่พักรองรับการเปิดประเทศ อย่างไรก็ตามนายกรัฐมนตรียังเน้นย้ําให้ประชาชนและนักท่องเที่ยวยังคงต้องปฏิบัติตามมาตรการด้านสาธารณสุขภายใต้การท่องเที่ยววิถีใหม่ เพื่อให้ทุกคนท่องเที่ยวอย่างสนุกและปลอดภัยจากโควิด-19 ด้วย” โฆษกประจําสํานักนายกรัฐมนตรี กล่าว
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (9 พฤษภาคม 2565) พบมีผู้ติดเชื้อรายใหม่ รวม 6,488 ราย จําแนกเป็นผู้ป่วยจากในประเทศ 6,484 ราย และผู้ป่วยมาจากต่างประเทศ 4 ราย รวมผู้ป่วยสะสม 2,107,903 ราย (ตั้งแต่ 1 มกราคม 2565) ขณะที่หายป่วยกลับบ้าน 12,755 ราย
ทําให้รวมหายป่วยสะสม 2,048,744 ราย (ตั้งแต่ 1 มกราคม 2565) โดยมีผู้ป่วยกําลังรักษา 84,957 ราย และเสียชีวิต 55 ราย ทั้งนี้จํานวนผู้ป่วยปอดอักเสบ รักษาตัวอยู่ในโรงพยาบาล 1,522 ราย เฉลี่ยจังหวัดละ 20 ราย อัตราครองเตียง ร้อยละ 18.7
ส่วนการให้บริการวัคซีนโควิด - 19 ของประเทศไทย มียอดการได้รับวัคซีนสะสม (28 ก.พ. 2564 - 7 พ.ค. 2565) รวม 134,653,094 โดส ใน 77 จังหวัด ดังนี้ จํานวนผู้ได้รับวัคซีน เข็มที่ 1 สะสม : 56,404,227 ราย จํานวนผู้ได้รับวัคซีน เข็มที่ 2 สะสม : 51,632,529 ราย และจํานวนผู้ได้รับวัคซีน เข็มที่ 3 สะสม : 26,616,338 ราย
-------------------
รัฐบาลไทย-ข่าวทำเนียบรัฐบาล-รมว.ยุติธรรม ประชุมคณะกรรมการประสานงานแก้ไขปัญหาหนี้สิน ของกองทุนเงินให้กู้ยืมเพื่อการศึกษา (กยศ.)
วันศุกร์ที่ 29 ตุลาคม 2564
รมว.ยุติธรรม ประชุมคณะกรรมการประสานงานแก้ไขปัญหาหนี้สิน ของกองทุนเงินให้กู้ยืมเพื่อการศึกษา (กยศ.)
รมว.ยุติธรรม ประชุมคณะกรรมการประสานงานแก้ไขปัญหาหนี้สิน ของกองทุนเงินให้กู้ยืมเพื่อการศึกษา (กยศ.)
ในวันศุกร์ที่ ๒๙ ตุลาคม ๒๕๖๔ เวลา ๑๓.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการประสานงานแก้ไขปัญหาหนี้สินของกองทุนเงินให้กู้ยืมเพื่อการศึกษา (กยศ.) ครั้งที่ ๑/๒๕๖๔ เพื่อแก้ไขปัญหาหนี้สินของกองทุนฯ อย่างเร่งด่วนในลักษณะของการบูรณาการร่วมกันอย่างเป็นระบบ โดยหน่วยงานที่เกี่ยวข้อง ทั้งก่อนศาลมีคําพิพากษา และศาลมีคําพิพากษาแล้ว โดยมี นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายโฆสิต สุวินิจจิต คณะที่ปรึกษารัฐมนตรีว่าการกระทรวงยุติธรรม และนายวิวรรธนไชย ณ กาฬสินธุ์ คณะที่ปรึกษารัฐมนตรีว่าการกระทรวงยุติธรรม นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี นายเสกสรร สุขแสง รองอธิบดีกรมบังคับคดี พร้อมด้วยคณะกรรมการประสานงานแก้ไขปัญหาหนี้สินของกองทุนเงินให้กู้ยืมเพื่อการศึกษา เข้าร่วมประชุม ผ่านระบบการประชุมทางไกล (Video Conference) และห้องประชุม ๐๕-๐๑ อาคารกระทรวงยุติธรรม
จากข้อมูลระหว่างปี พ.ศ. ๒๕๕๔ - ๒๕๖๔ มีจํานวนหมายบังคับคดีในคดีกองทุนเงินให้กู้ยืมเพื่อการศึกษาเป็นเจ้าหนี้ตามคําพิพากษาที่ยังไม่พ้นระยะเวลาการบังคับคดี จํานวน ๖๑,๕๘๖ คดี ทุนทรัพย์รวม ๘,๒๘๓,๐๒๖,๐๒๒.๔๑ บาท โดยกรมบังคับคดี ได้จัดโครงการช่วยเหลือลูกหนี้กองทุนเงินให้กู้ยืมเพื่อการศึกษา ในช่วงระหว่างเดือนตุลาคมถึงธันวาคม ๒๕๖๔ จํานวน ๒ โครงการ เพื่อบรรเทาความเดือดร้อนให้ลูกหนี้และเป็นการไกล่เกลี่ยเชิงรุก ได้แก่ ๑) โครงการเอื้ออาทรไกล่เกลี่ยหนี้กองทุนเงินให้กู้ยืมเพื่อการศึกษา (กยศ.) หลังศาลมีคําพิพากษา ระหว่างวันที่ ๑๕ ตุลาคม ถึง ๓๑ ธันวาคม ๒๕๖๔ ณ ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีจังหวัด/สาขาทั่วประเทศ จํานวน ๑๑๗ แห่ง ๒) โครงการมหกรรมไกล่เกลี่ยช่วยเหลือลูกหนี้ ๔ ภาค ระหว่างวันที่ ๑ พฤศจิกายน ถึง ๓๑ ธันวาคม ๒๕๖๔ ณ ศูนย์ไกล่เกลี่ยข้อพิพาท กรมบังคับคดี สํานักงานบังคับคดีจังหวัดเชียงใหม่ สํานักงานบังคับคดีจังหวัดพิษณุโลก สํานักงานบังคับคดีจังหวัดขอนแก่น สํานักงานบังคับคดีจังหวัดชลบุรี สํานักงานบังคับคดีจังหวัดสงขลา และสํานักงานบังคับคดีจังหวัดสุราษฎร์ธานี รวมทั้งสิ้น ๗ แห่ง
โดยแนวทางการดําเนินการของคณะกรรมการแก้ไขปัญหาหนี้สินของกองทุนเงินให้กู้ยืมเพื่อการศึกษา แบ่งออกเป็น ๒ แนวทาง ประกอบด้วย ๑) แนวทางการแก้ไขการชําระหนี้สินของลูกหนี้กองทุนเงินให้กู้ยืมเพื่อการศึกษาก่อนฟ้อง ๒) แนวทางแก้ไขการชําระหนี้สินของลูกหนี้กองทุนเงินให้กู้ยืมเพื่อการศึกษาหลังศาลมีคําพิพากษา
นอกจากนี้ คณะกรรมการประสานงานแก้ไขปัญหาหนี้สินของกองทุนเงินให้กู้ยืมเพื่อการศึกษา (กยส.) ได้เสนอการจัดมหกรรมไกล่เกลี่ยเพื่อช่วยลูกหนี้ กยส. ในพื้นที่จังหวัดสุโขทัย จังหวัดกาฬสินธุ์ จังหวัดในกลุ่ม Sandbox และส่วนกลาง เพื่อช่วยเหลือและสร้างความเข้าใจกับประชาชนอีกด้วย
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ขอบคุณทุกภาคส่วนร่วมขับเคลื่อน “โคก หนอง นา โมเดล” ตามหลักทฤษฎีใหม่ของในหลวงรัชกาลที่ 9 และพระบรมราโชบายในหลวงรัชกาลที่ 10 สู่โครงการพัฒนาพื้นที่ต้นแบบ
วันพุธที่ 10 พฤศจิกายน 2564
โฆษกรัฐบาล เผย “นายกฯ” ขอบคุณทุกภาคส่วนร่วมขับเคลื่อน “โคก หนอง นา โมเดล” ตามหลักทฤษฎีใหม่ของในหลวงรัชกาลที่ 9  และพระบรมราโชบายในหลวงรัชกาลที่ 10  สู่โครงการพัฒนาพื้นที่ต้นแบบ
โฆษกรัฐบาล เผย “นายกฯ” ขอบคุณทุกภาคส่วนร่วมขับเคลื่อน “โคก หนอง นา โมเดล” ตามหลักทฤษฎีใหม่ของในหลวงรัชกาลที่ 9  และพระบรมราโชบายในหลวงรัชกาลที่ 10  สู่โครงการพัฒนาพื้นที่ต้นแบบ  ดําเนินการแล้ว 73 จังหวัด 566 อําเภอ 22,773 หมู่บ้าน
วันนี้ (10 พ.ย.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญกับโครงการ “โคก หนอง นา โมเดล” ที่ได้ประยุกต์การใช้ศาสตร์พระราชา ตามหลักทฤษฎีใหม่ของในหลวงรัชกาลที่ 9 และน้อมนําพระปฐมบรมราชโองการของพระบาทสมเด็จพระวชิรเกล้าเจ้าอยู่หัว ในการสืบสาน รักษา และต่อยอด จากทฤษฎีใหม่สู่โครงการพัฒนาพื้นที่ต้นแบบ ภายใต้การออกแบบพื้นที่เพื่อทําการเกษตรอย่างยั่งยืน เน้นแหล่งน้ําเพื่อใช้ในการเกษตร เพื่อให้เกิดสมดุลของระบบนิเวศ ตลอดจนการใช้พื้นที่ให้เกิดประสิทธิภาพสูงสุด สร้างงานสร้างรายได้ให้แก่เกษตรกร บัณฑิตจบใหม่ เป็นหลักประกันในการสร้างเศรษฐกิจฐานรากให้มั่นคง ขณะเดียวกัน ช่วยรองรับกลุ่มแรงงานที่อพยพกลับท้องถิ่นและชุมชนที่ได้รับผลกระทบจากสถานการณ์ในช่วงวิกฤตการแพร่ระบาดของโรคติดเชื้อไวรัสโคโรนา 2019 (COVID-19) โดยมีพื้นที่เป้าหมาย 73 จังหวัด 575 อําเภอ 3,246 ตําบล 25,179 ครัวเรือน วงเงินกว่า 4,780 ล้านบาท ปัจจุบันได้มีการดําเนินการแล้วใน 73 จังหวัด 566 อําเภอ 22,773 หมู่บ้าน โดยได้มีการเบิกจ่ายไปแล้วจํานวนกว่า 2,000 ล้านบาท คิดเป็นร้อยละ 42.20
นายธนกร กล่าวว่า โครงการ โคก หนอง นา โมเดล ครอบคลุม 7 กิจกรรม ได้แก่ 1) การฝึกอบรมเพิ่มทักษะระยะสั้นการพัฒนากสิกรรม 2) ปรับปรุงพื้นที่ การสร้างพื้นที่เรียนรู้ชุมชนต้นแบบ 3) การสร้างงานสร้างรายได้รายเดือนให้แก่เกษตรกร แรงงาน และบัณฑิตจบใหม่ กลุ่มแรงงานที่อพยพกลับท้องถิ่นและชุมชน 4) การกระตุ้นการบริโภคภาคครัวเรือนและเอกชน 5) การบูรณาการร่วมพัฒนาพื้นที่ระดับตําบล 6) การพัฒนาสร้างมาตรฐานผลผลิต การแปรรูป และการตลาด ตามมาตรฐานอินทรีย์วิถีไทย และ 7) การพัฒนาระบบดิจิทัลรองรับ Local Economy ด้วยการสร้างระบบโปรแกรมและระบบฐานข้อมูลที่สามารถใช้ต่อยอดในประโยชน์ด้านต่าง ๆ ในอนาคต นายกรัฐมนตรีติดตามการดําเนินโครงการพัฒนาพื้นที่ต้นแบบการพัฒนาชีวิตตามหลักทฤษฎีใหม่ประยุกต์สู่ “โคก หนอง นา โมเดลซึ่งได้กําชับให้มีการดําเนินการอย่างโปร่งใส ตรวจสอบได้ เพื่อให้เกิดประโยชน์สูงสุดต่อประชาชนอย่างแท้จริง พร้อมชื่นชมทุกภาคส่วน ทั้งภาครัฐ ภาคเอกชนและประชาชนกลุ่มเป้าหมาย ที่ได้ให้ความร่วมมือกันดําเนินการตามนโยบายของรัฐบาล เป็นอย่างดี ร่วมกัน พลิกโฉมประเทศไทยทําให้เกิดการพัฒนาขึ้นอย่างเป็นรูปธรรม และยั่งยืน ประชาชนมีความรู้ มีกิน มีใช้ แม้ในห้วงสถานการณ์วิกฤตนี้
--------------------
รัฐบาลไทย-ข่าวทำเนียบรัฐบาล-บสย. รายงานผลดำเนินงานค้ำประกันสินเชื่อ 7 เดือน ระหว่าง มกราคม – กรกฏาคม 2564
วันศุกร์ที่ 6 สิงหาคม 2564
บสย. รายงานผลดําเนินงานค้ําประกันสินเชื่อ 7 เดือน ระหว่าง มกราคม – กรกฏาคม 2564
บสย.เร่งเติมทุน พยุงธุรกิจ เผยโครงการค้ําประกันสินเชื่อฟื้นฟู ช่วย SMEs ได้มาก ดันยอดค้ํา 7 เดือนพุ่งสูงสุดเป็นประวัติการณ์ 144,620 ล้านบาท ครึ่งปีหลังอัดมาตรการ ผ่อนปรน - พักชําระ ถึงสิ้นปี
บรรษัทประกันสินเชื่ออุตสาหกรรมขนาดย่อม (บสย.) รายงานผลดําเนินงานค้ําประกันสินเชื่อ 7 เดือน ระหว่าง มกราคม – กรกฏาคม 2564 อนุมัติค้ําประกันสินเชื่อรวม 144,620 ล้านบาท หนังสือค้ําประกัน (LG) 129,760 ฉบับ เผยโครงการค้ําประกันสินเชื่อฟื้นฟู ช่วย SMEs ได้มาก กระตุ้นยอดค้ํา SMEs พุ่งสูงสุดเป็นประวัติการณ์ พร้อมอัดมาตรการ ผ่อนปรน –พักชําระ ต่อลมหายใจ SMEs ถึงสิ้นปี 2564
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดําเนินงานค้ําประกันสินเชื่อ บสย. ในรอบ 7 เดือน ระหว่าง 1 มกราคม ถึง 31 กรกฏาคม 2564 ได้ช่วยค้ําประกันสินเชื่อแก่ผู้ประกอบการ SMEs ให้เข้าถึงเงินทุน โดยอนุมัติค้ําประกันไปแล้ว 144,620 ล้านบาท คิดเป็นจํานวน LG 129,760 ฉบับ ผ่านโครงการค้ําประกันสินเชื่อต่างๆ ดังนี้
1. โครงการค้ําประกันสินเชื่อฟื้นฟู วงเงิน 68,840 ล้านบาท จํานวน LG 22,890 ฉบับ
2. โครงการค้ําประกันสินเชื่อ บสย.SMEs สร้างชาติ (PGS9) วงเงิน 57,640 ล้านบาท จํานวน LG 13,780 ฉบับ
3. โครงการค้ําประกันสินเชื่อ Micro ต้องชนะ หรือ Micro 4 วงเงิน 8,600 ล้านบาท จํานวน LG 87,830 ฉบับ
4. โครงการอื่นๆ วงเงิน 9,540 ล้านบาท จํานวน LG 5,260 ฉบับ
ผลดําเนินงานค้ําประกันสินเชื่อ 7 เดือนแรกในปีนี้ ได้สร้างสถิติใหม่ยอดค้ําประกันสินเชื่อสูงสุดเป็นประวัติการณ์ของ บสย. นับตั้งแต่ก่อตั้ง โดยโครงการค้ําประกันสินเชื่อฟื้นฟู มีการอนุมัติวงเงินค้ําประกันสูงสุด จํานวน 68,840 ล้านบาท และ โครงการค้ําประกันสินเชื่อ Micro 4 เพื่อผู้ประกอบการ SMEs รายย่อย มีการอนุมัติ LG สูงสุด จํานวน 87,830 ฉบับ
สําหรับการดําเนินมาตรการช่วยเหลือผู้ประกอบการ SMEs ครึ่งปีหลัง ได้เร่งดําเนินการมาตรการผ่อนปรน และพักชําระหนี้ สําหรับ“ลูกค้า” และ “ลูกหนี้” บสย. โดยจะดําเนินมาตรการ ตั้งแต่บัดนี้ สิ้นสุด 31 ธันวาคม 2564 ได้แก่
1.มาตรการพักชําระค่าธรรมเนียม 2 เดือน ขยายระยะเวลาการชําระค่าธรรมเนียมค้ําประกันสําหรับ “ลูกค้า” ปัจจุบัน บสย.ทุกประเภท โครงการค้ําประกัน ทุกกลุ่มธุรกิจ ครอบคลุมทั่วประเทศ ที่ครบกําหนดชําระค่าธรรมเนียมการค้ําประกันสินเชื่อในช่วงวันที่ 1 สิงหาคม 2564 - 30 กันยายน 2564
2.มาตรการลดค่างวด สูงสุด 6 เดือน สําหรับลูกหนี้ประนอมหนี้ กับ บสย. โดยลดค่างวดการผ่อนชําระหนี้ เหลือ 20% หรือ ชําระขั้นต่ํา 500 บาท/เดือน สูงสุด 6 เดือน โดยต้องไม่เกินเดือนธันวาคม 2564 สามารถยื่นคําขอได้ตั้งแต่บัดนี้ - 31 ต.ค. 2564
3.มาตรการพักชําระหนี้ สําหรับลูกหนี้ประนอมหนี้กับ บสย. ที่ค้างชําระไม่เกิน 3 งวด (ณ วันที่อนุมัติ) เฉพาะลูกหนี้กลุ่มประเภทธุรกิจร้านอาหาร ธุรกิจภาคท่องเที่ยว และโรงแรม รวมถึงกลุ่มธุรกิจที่ต้องปิดกิจการตามมาตรการภาครัฐ พักชําระค่างวดที่ถึงกําหนดชําระ สูงสุด 6เดือน แต่ไม่เกินเดือนธันวาคม 2564 แล้วแต่ระยะเวลาใดจะถึงก่อน ยื่นคําขอได้ตั้งแต่บัดนี้ - 31 ต.ค. 2564
ทั้งนี้ ผู้ประกอบการที่เป็นลูกค้า บสย.สามารถแจ้งความประสงค์ ขอใช้มาตรการความช่วยเหลือและขอรับคําปรึกษาได้ที่ “ศูนย์ที่ปรึกษาทางการเงิน SMEs” หรือ บสย.F.A. Center ผ่านบสย.Call Center 02-890-9999 ทุกวันทําการ จันทร์-ศุกร์ เวลา 8.30-16.30 น.
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาการเกษตรพื้นที่EEC ตั้งเป้ารายได้เกษตรกรในพื้นที่ โตร้อยละ 6.5 ต่อปี
วันพฤหัสบดีที่ 18 สิงหาคม 2565
รัฐบาลเดินหน้าพัฒนาการเกษตรพื้นที่EEC ตั้งเป้ารายได้เกษตรกรในพื้นที่ โตร้อยละ 6.5 ต่อปี
รัฐบาลเดินหน้าพัฒนาการเกษตรพื้นที่EEC ตั้งเป้ารายได้เกษตรกรในพื้นที่ โตร้อยละ 6.5 ต่อปี
วันนี้ (18 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า การขับเคลื่อนเขตพัฒนาพิเศษภาคตะวันออก (EEC) เพื่อเป็นพื้นที่ต้นแบบที่มีการพัฒนาเศรษฐกิจ สังคม และสิ่งแวดล้อมอย่างเป็นระบบนําไปสู่การขยายตัวทางเศรษฐกิจของประเทศ เพิ่มขีดความสามารถในการแข่งขันเพียงพอที่จะก้าวข้ามกับดักรายได้ปานกลางสู่การเป็นประเทศพัฒนาแล้วภายในปี 2575 ทั้งนี้ แนวทางในการพัฒนา มิได้จํากัดอยู่ที่ภาคอุตสาหกรรมและภาคการบริการเท่านั้น แต่รวมถึงภาคการเกษตรด้วย ซึ่งครม.ได้เห็นชอบ แผนพัฒนาการเกษตรในพื้นที่อีอีซี (พ.ศ.2566-2570) เป้าหมายยกระดับภาคการเกษตรโดยใช้เทคโนโลยีให้ผลการผลิตสูงขึ้น เข้าถึงตลาดสินค้ามูลค่าสูง ยกระดับรายได้เกษตรกรให้เทียบเท่าภาคอุตสาหกรรมและบริการ พัฒนาพื้นที่กลุ่มคลัสตอร์ทางการเกษตรที่มีศักยภาพตามความต้องการของตลาด ประกอบด้วย 5 คลัสเตอร์ คือ ผลไม้ประมง เกษตรมูลค่าสูง พืชสมุนไพร และพืชสําหรับอุตสาหกรรมชีวภาพ โดยคาดหวังอัตราการขยายตัวมูลค่าผลผลติมวลรวมภาคเกษตรของอีอีซี ร้อยละ 3.5 ต่อปี และอัตราการขยายตัวรายได้เกษตรต่อแรงงานเกษตรของอีอีซี ร้อยละ 6.5 ต่อปี
สําหรับการส่งเสริมการปลูกพืชสมุนไพรสอดรับนโยบายรัฐบาลที่ตั้งเป้าให้ประเทศสู่เป็นศูนย์กลางการผลิตพืชสมุนไพร กระทรวงเกษตรและสหกรณ์ โดยสํานักงานการปฏิรูปที่ดินเพื่อเกษตรกรรม (ส.ป.ก.) ได้ลงนามความร่วมมือกับ สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) พัฒนาพืชสมุนไพรครบวงจรในเขตปฏิรูปที่ดิน มีกฎหมายรองรับ สร้างวิสาหกิจชุมชนที่มีความพร้อมนําเทคโนโลยีมาใช้ สร้างเครือข่ายงานวิจัย พัฒนาสินค้าสมุนไพรให้ตรงตามความต้องการตลาด ขณะนี้ อยู่ระหว่างการพัฒนาสารสกัดและผลิตภัณฑ์จากพืชสมุนไพร ได้แก่ ฟ้าทะลายโจร ขมิ้นชัน ไพล ว่านนางคําและขิง และเพิ่มมูลค่าเปลือกทุเรียนมังคุดและเงาะ โดยวิธีสกัดสารออกฤทธิ์สําคัญสามารถต่อยอดเป็นผลิตภัณฑ์สําหรับอุตสาหกรรมเครื่องสําอาง เวชสําอาง และผลิตภัณฑ์เสริมอาหาร
นางสาวรัชดา กล่าวต่อถึงกลุ่มสินค้าผลไม้ ทางสกพอ. และบริษัท ปตท. ได้ร่วมกันดําเนินโครงการระเบียงผลไม้ภาคตะวันออก Eastern Fruit Corridor : EFC) ซึ่งคือโครงการลงทุนตลาดกลางผลไม้และดิจิตอลแพลตฟอร์ม ครอบคลุมการบริหารจัดการกระบวนการผลิต การทําแพลตฟอร์ม e-commerce และ e- auction การรับรองมาตรฐานเพื่อรองรับการซื้อขายกับต่างประเทศ พร้อมทั้งระบบการขนส่งสินค้าโดยกําหนดพื้นที่ตั้งโรงงานซึ่งมีขนาดห้องเย็นจุผลไม้ได้ถึง 10,000 ตันอยู่บริเวณใกล้แหล่งปลูกทุเรียน เพื่อเป็นกลไกในการรักษาสมดุลย์ด้านราคาของตลาดผลไม้ (ทุเรียน) อย่างยังยืนคาด ว่าจะเปิดดําเนินการในเดือนธันวาคมปีนี้ 2565
“รัฐบาลมีเป้าหมายที่จะพัฒนาภาคการเกษตรให้มีรายได้เทียบเท่าภาคอุตสาหกรรมและบริการ ซึ่งนายกรัฐมนตรี พลเอก ประยุทธ์ จันทร์โอชา ต้องการให้พื้นที่ EEC เป็นต้นแบบการพัฒนาด้านการเกษตรสมัยใหม่ของประเทศ ตามกรอบแนวคิดตลาดนาการผลิต และการขับเคลื่อนด้วยเทคโนโลยี เพื่อแก้ปัญหารากเหง้าการเกษตร โดยสนับสนุนการพัฒนาคลัสเตอร์สินค้าสาคัญ ได้แก่ ผลไม้ ประมง พืชสาหรับอุตสาหกรรมชีวภาพ พืชสมุนไพร และสินค้าเกษตรมูลค่าสูง เพื่อเชื่อมโยงอุตสาหกรรม S-Curve และ New S-Curve ต่อไป” นางสาว รัชดา กล่าว
..............................